section_heading: Životopis
paragraph_text: Cijela obitelj Franje Herljevića sudjelovala je u Drugom svjetskom ratu, u kojem je Franjo izgubio četvoricu braće, od kojih je Albin proglašen za narodnog heroja. Oca su mu pretukli ustaše, nakon čega je, od zadobijenih ozljeda, umro 1941. godine. Njegova majka i sestra odvedene su u jasenovački logor i gdje su strijeljane. Dvojica Franjine braće preživjela su rat i nositelji su Partizanske spomenice 1941. Supruga Desa (1920.—2000.) također je bila sudionica Narodnooslobodilačkog rata i nositeljica Partizanske spomenice 1941.